ઉત્તરાખંડના મામલામાં પહેલી વાર એવું બન્યું કે વિધાનસભામાં શક્તિ પરીક્ષણ માટે માત્ર બે કલાક માટે રાષ્ટ્રપતિ શાસનનો અમલ મોકૂફ રખાયો. રાજ્યોમાં સર્જાતી રાજકીય કટોકટીના નિરાકરણમાં આ એક અનોખું ઉદાહરણ બની રહેશે. થોડા મહિના માટે સત્તા કબજે કરવાનો ભાજપનો પ્રયાસ સફળ ન થતાં રાજ્ય વિધાનસભાની સામાન્ય ચૂંટણીમાં ભાજપ માટે મુશ્કેલી સ્થિતિ સર્જાશે. હરીશ રાવતના પક્ષે લોકોની સહાનુભૂતિનો માહોલ છે. કોંગ્રેસના બળવાખોરો ભાજપ માટે આફત રૂપ બની રહે તેવી પણ સંભાવના છે.